CELEX: 32021R1820
Language: hr
Date: 2021-10-18 00:00:00
Title: Provedbena uredba Komisije (EU) 2021/1820 оd 18. listopada 2021. o izmjeni Provedbene uredbe (EU) 2017/325 o uvođenju konačne antidampinške pristojbe na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća

19.10.2021   
               
               
                  HR
               
               
                  Službeni list Europske unije
               
               
                  L 369/3
               
            
         PROVEDBENA UREDBA KOMISIJE (EU) 2021/1820
         оd 18. listopada 2021.
         o izmjeni Provedbene uredbe (EU) 2017/325 o uvođenju konačne antidampinške pristojbe na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 11.,
         budući da:
         
                     (1)
                  
                  
                     Uvoz u Uniju pređe visoke čvrstoće od poliestera podrijetlom iz Narodne Republike Kine podliježe antidampinškim mjerama od 5,1 % do 9,8 % za proizvođače izvoznike iz NRK-a u uzorku. Za proizvođače izvoznike koji surađuju, a nisu uključeni u uzorak, uvedena je stopa pristojbe od 5,3 %. Nadalje, Provedbenom uredbom Vijeća (EU) br. 1105/2010 (2)
                        . uvedena je stopa pristojbe za cijelu zemlju od 9,8 % na uvoz pređe visoke čvrstoće od poliestera.
                  
               
                     (2)
                  
                  
                     Nakon revizije zbog predstojećeg isteka mjera početne mjere produljene su za još pet godina Provedbenom uredbom Komisije (EU) 2017/325 (3).
                  
               
                     (3)
                  
                  
                     U Provedbenoj uredbi Komisije (EU) 2019/1706 (4) zaključeno je da društvo Wuxi Solead Technology Development Co., Ltd. (Wuxi Solead) ispunjava kriterije da ga se smatra novim proizvođačem izvoznikom te je njegovo ime dodano na popis društava koja surađuju, a nisu uključena u uzorak.
                  
               
                     (4)
                  
                  
                     Nakon promjene svojeg naziva (5)16. siječnja 2020. navedeno je društvo 26. svibnja 2020. od Komisije zatražilo potvrdu da ta promjena naziva ne utječe na njegovo pravo na pojedinačnu stopu antidampinške pristojbe koja se primjenjivala na društvo pod njegovim prijašnjim nazivom.
                  
               
                     (5)
                  
                  
                     Komisija je ispitala dostavljene informacije i zaključila da promjena naziva ne utječe na nalaze u Provedbenoj uredbi (EU) 2019/1706, a konkretno na stopu antidampinške pristojbe koja se primjenjuje na društvo Wuxi Solead.
                  
               
                     (6)
                  
                  
                     Komisija je 8. srpnja 2021. obavijestila zainteresirane strane o svojim nalazima i pozvala ih da u navedenom roku dostave primjedbe. Nisu primljene nikakve primjedbe.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora osnovanog člankom 15. stavkom 1. Uredbe (EU) 2016/1036,
                  
               DONIJELA JE OVU UREDBU:
         
            Članak 1.
            
               1.   U Prilogu Provedbenoj uredbi (EU) 2017/325 upućivanje na društvo:
               
                  
                              „Wuxi Solead Technology Development Co., Ltd.
                           
                           
                              Yixing City”
                           
                        
               treba tumačiti kao upućivanje na društvo:
               
                  
                              „Jiangsu Solead New Material Group Co., Ltd.
                           
                           
                              Yixing City”
                           
                        
            
            
               2.   Dodatna oznaka TARIC A977 koja se primjenjuje na kineske proizvođače izvoznike koji surađuju, a nisu uključeni u uzorak primjenjuje se od 16. siječnja 2020. na Jiangsu Solead New Material Group Co., Ltd, Yixing City. Sve konačne pristojbe plaćene na uvoz proizvoda koje je proizveo Jiangsu Solead New Material Group Co., Ltd., Yixing City, a koje premašuju antidampinšku pristojbu utvrđenu člankom 1. stavkom 2. Provedbene uredbe (EU) 2017/325 u pogledu društva Wuxi Solead Technology Development Co., Ltd., vraćaju se ili otpuštaju u skladu s primjenjivim carinskim zakonodavstvom.
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016., str. 21.
         
         
            (2)  Provedbena uredba Vijeća (EU) br. 1105/2010 od 29. studenoga 2010. o uvođenju konačne antidampinške pristojbe i konačnoj naplati privremene pristojbe uvedene na uvoz pređe visoke čvrstoće od poliestera podrijetlom iz Narodne Republike Kine i prekidu postupka u vezi s uvozom pređe visoke čvrstoće od poliestera podrijetlom iz Republike Koreje i Tajvana (SL L 315, 1.12.2010., str. 1.).
         
            (3)  Provedbena uredba Komisije (EU) 2017/325 оd 24. veljače 2017. o uvođenju konačne antidampinške pristojbe na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća (SL L 49, 25.2.2017., str. 6.).
         
            (4)  Provedbena uredba Komisije (EU) 2019/1706 оd 10. listopada 2019. o izmjeni Provedbene uredbe (EU) 2017/325 o uvođenju konačne antidampinške pristojbe na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća (SL L 260, 11.10.2019., str. 42.).
         
            (5)  Uprava za nadzor tržišta u Yixingu – Obavijest o odobrenju registracije izmjene društva sa stranim kapitalom (02821322-6) Ispravak društva sa stranim kapitalom [2020] br. 01160001 Jedinstvena identifikacijska oznaka socijalnog kredita: 91320282330802782